Lav et referat af nedenstående tekst:

Tekst:
Det er ikke mere end en måned siden, den nordjyske fodboldklub Jammerbugt FC gjorde sig uheldig bemærket. Efter ikke at have udbetalt løn til sine spillere til tiden udbetalte klubben løn på noget usædvanlig vis. Alle spillere fik en konvolut med kontanter. Og nu er det som om, at historien gentager sig. Den kaosramte førstedivisionsklub har nemlig endnu en gang problemer. -	Det er lidt en rodebutik, siger Allan Reese, der er seniorrådgiver hos Spillerforeningen. Eftertjek gav mistanke Ifølge Spillerforeningen har kun nogle af spillerne i Jammerbugt FC fået løn for april. For flere af spillerne starter maj derfor med et stort nul på lønkontoen. Og det er langt fra det eneste problem, klubben har, fortæller Allan Reese. -	 Mange spillere mangler lønsedler helt tilbage fra januar. Derfor tvivler vi også på, at der er indbetalt korrekt skat, siger han. Mistanken om den manglende skat opstod, efter en af de udenlandske spillere gav Spillerforeningen fuldmagt til at tjekke hans lønseddel efter. - Da vi kiggede på den, stod det klart, at der ikke var blevet indbetalt korrekt skat, siger han. Udover den manglende skat, så har flere af spillerne heller ikke fået afregnet korrekt pensionsbidrag. Kontraktbrud I starten af maj var Spillerforeningen endnu en gang i dialog med klubben om at få rettet op på de økonomiske fejl og mangler. Ni dage inde i måneden er der stadig intet sket. Siden fredag har spillerne derfor haft mulighed for at ophæve deres kontrakter. Allan Reese ved dog ikke, om der er nogen, der har gjort brug af den mulighed. Det eneste, han ved, er, at han fortsat må arbejde på en løsning. -	Vi prøver at presse så hårdt som muligt, og vi har fortalt Klaus-Dieter Müller, at lønnen skal sendes afsted nu, siger han.

Referat:
Spillerne i Jammerbugt FC har igen ikke modtaget deres løn.